**OBRAZLOŽENJE OPĆEG DIJELA FINANCIJSKOG PLANA**

**06005 MINISTARSTVA POLJOPRIVREDE**

**PRIHODI I PRIMICI**

Ukupni planirani prihodi proračunskog korisnika 06005 Ministarstva poljoprivrede za 2023. godinu iznose 1.095.736.742 eura, u projekciji za 2024. godinu planirani su u iznosu od 1.161.745.467 eura te u projekciji za 2025. godinu u iznosu od 1.191.735.111 eura. Navedeni prihodi ujedno se odnose na prihode poslovanja, a sastoje se od različitih izvora financiranja. Najveći dio sredstava čine Pomoći iz inozemstva (darovnice) i od subjekata unutar općeg proračuna i Prihodi iz proračuna.

|  |  |  |  |
| --- | --- | --- | --- |
|  | **2023.** | **2024.** | **2025.** |
| Pomoći iz inozemstva (darovnice) i od subjekata unutar općeg proračuna | 867.835.230 | 931.395.454 | 962.002.747 |
| Prihodi od imovine | 2.123.565 | 2.123.565 | 2.123.565 |
| Prihodi od upravnih i administrativnih pristojbi, pristojbi po posebnim propisima i naknada | 15.783.986 | 15.783.986 | 15.783.986 |
| Prihodi od prodaje proizvoda i robe te pruženih usluga i prihodi od donacija | 126.087 | 126.087 | 126.087 |
| Prihodi iz proračuna | 209.866.674 | 212.315.175 | 211.697.526 |
| Kazne, upravne mjere i ostali prihodi | 1.200 | 1.200 | 1.200 |
| **UKUPNI PRIHODI**  | **1.095.736.742** | **1.161.745.467** | **1.191.735.111** |

*Tablica 1. Kretanje plana ukupnih prihoda te specifikacija plana po vrstama prihoda korisnika 06005*

Prihodi koji se odnose na Pomoći iz inozemstva i od subjekata unutar općeg proračuna u 2023. godini čine 79,2% ukupnih prihoda, 80,2% u projekciji prihoda za 2024. i 80,7% ukupnih prihoda u projekciji plana za 2025. godinu. Navedena sredstva odnose se na sredstva EU fondova i to na prihod Europskog poljoprivrednog jamstvenog fonda, Europskog poljoprivrednog fonda za ruralni razvoj, Ribarske fondove i Mehanizam za oporavak i otpornost (NPOO) kao i sredstva Pomoći EU.

Iz Europskog poljoprivrednog jamstvenog fonda planiraju se financirati izravna plaćanja i to u 2023. godini u visini od 172.539.062 eura, u projekciji za 2024. godinu planiran je iznos od 16.723.074 eura i u projekciji za 2025. godinu 16.723.074 eura. Također sredstvima jamstvenog fonda financiraju se i sektorski programi odnosno mjere uređenja tržišta i to u planu za 2023. godinu planiran je iznos od 20.636.685 eura, u projekciji za 2024. godinu iznos od 20.629.663 eura i u projekciji za 2025. godinu iznos od 20.845.063 eura.

Nadalje, sredstvima Europskog poljoprivrednog fonda za ruralni razvoj koja također spadaju u Pomoći iz inozemstva financiraju se mjere u okviru Programa ruralnog razvoja odnosno Strateškog plana 2023-2027. Sredstva prihoda za navedenu namjenu planirana su kako slijedi: u planu za 2023. godinu planiran je iznos od 359.037.384 eura, u projekciji za 2024. godinu 467.298.715 eura i u projekciji za 2025. godinu 511.673.396 eura.

U narednom trogodišnjem razdoblju financirati će se reformske mjere/investicije iz Nacionalnog plana za oporavak i otpornost: Digitalna transformacija poljoprivrede, Unaprjeđenje sustava doniranja hrane, Unaprjeđenje sustava za restrukturiranje poljoprivrednog zemljišta i komasaciju te Uspostavu mreže logističke infrastrukture za jačanje proizvodno tržišnog lanca u sektoru voća i povrća. Planirani prihodi za naredno razdoblje: u 2023. godini planiran je iznos od 20.032.628 eura, u projekciji za 2024. godinu 42.186.385 eura te u projekciji za 2025. godinu iznos od 28.402.681eura.

Što se tiče ostalih prihoda u okviru ukupnih planiranih prihoda najveći dio čine Prihodi iz proračuna i to sredstva u okviru Općih prihoda i primitaka i Sredstava učešća za pomoći. Navedeni prihodi u planu za 2023. godinu čine 19% ukupnih prihoda te imaju tendenciju smanjenja tako da u 2025. godini čine 17,7% ukupnih prihoda.

Prihodi od upravnih i administrativnih pristojbi, pristojbi po posebnim propisima i naknada odnose se na prihode od naknade općekorisnih funkcija šuma (na godišnjoj razini planirano 10,8 milijuna eura), prihode od prodaje dozvola za gospodarski i športski ribolov na moru (planirani prihodi na godišnjoj razini od 4,9 milijuna eura) te lovozakupnine (plan prihoda na godišnjoj razini u visini od 1,7 milijuna eura) i naknada za koncesije za pravo na lov ( planirani su prihodi u visini od 400.000 eura).

**RASHODI I IZDACI**

Ukupni rashodi planirani u okviru Financijskog plana za 2023.godinu iznose 1.095.736.742 eura, u projekciji plana za 2024. godinu planiran je iznos od 1.161.745.467 eura i u projekciji za 2025. godinu iznos od 1191.735.111 eura.

Ukupni rashodi planirani su u okviru različitih izvora financiranja kako slijedi:

|  |  |  |  |
| --- | --- | --- | --- |
|  | **2023.** | **2024.** | **2025.** |
| Opći prihodi i primici ( 11+12)  | 209.866.674 | 212.315.175 | 211.697.526 |
| Vlastiti prihodi  | 126.087 | 126.087 | 126.087 |
| Prihodi za posebne namjene | 17.908.751 | 17.908.751 | 17.908.751 |
| Pomoći | 867.835.230 | 931.395.454 | 962.002.747 |
| UKUPNI RASHODI  | **1.095.736.742** | **1.161.745.467** | **1.191.735.111** |

*Tablica 2. Ukupni rashodi prema izvorima financiranja*

Kao što je navedeno u prethodnom tekstu, najveći dio rashoda financira se sredstvima Pomoći EU, a kojima se financiraju mjere u okviru Europskog poljoprivrednog jamstvenog fonda. Sredstvima jamstvenog fonda planira se financiranje izravnih plaćanja i to u 2023. godini u visini od 172.539.062 eura, u projekciji za 2024. godinu planiran je iznos od 16.723.074 eura i u projekciji za 2025. godinu 16.723.074 eura. Također sredstvima jamstvenog fonda financiraju se i sektorski programi odnosno mjere uređenja tržišta i to u planu za 2023. godinu planiran je iznos od 20.636.685 eura, u projekciji za 2024. godinu iznos od 20.629.663 eura i u projekciji za 2025. godinu iznos od 20.845.063 eura.

U narednom trogodišnjem razdoblju financirati će se reformske mjere/investicije iz Nacionalnog plana za oporavak i otpornost: Digitalna transformacija poljoprivrede, Unaprjeđenje sustava doniranja hrane, Unaprjeđenje sustava za restrukturiranje poljoprivrednog zemljišta i komasaciju te Uspostavu mreže logističke infrastrukture za jačanje proizvodno tržišnog lanca u sektoru voća i povrća. Planirani rashodi za naredno razdoblje: u 2023. godini planiran je iznos od 20.032.628 eura, u projekciji za 2024. godinu 42.186.385 eura te u projekciji za 2025. godinu iznos od 28.402.681eura.

Sredstvima Europskog poljoprivrednog fonda za ruralni razvoj koja također spadaju u Pomoći iz inozemstva financiraju se mjere u okviru Programa ruralnog razvoja odnosno Strateškog plana 2023-2027. Sredstva rashoda za navedenu namjenu planirana su kako slijedi: u planu za 2023. godinu planiran je iznos od 359.037.384 eura, u projekciji za 2024. godinu 467.298.715 eura i u projekciji za 2025. godinu 511.673.396 eura.

Rashodi u okviru izvora 51 Pomoći EU najvećim dijelom se odnose na financiranje troškova sustava poljoprivrednih knjigovodstvenih podataka u ukupnom iznosu od 404.274 eura na godišnjoj razini te na Program Obzor u visini od 111.753 eura u 2023. godini i 47.966 eura u projekcijama za naredne dvije godine.

U okviru ukupnih rashoda Ministarstvo će u narednom proračunskom razdoblju financirati i paket mjera pomoći donesen u jesenskom paketu Vlade RH na sjednici održanoj 8. rujna 2022. godine i to kako slijedi:

* *Zaključak u vezi s mjerom potpore sektoru ribarstva i akvakulture kao pomoć uslijed poremećaja tržišta uzrokovanog agresivnim ratom Rusije protiv Ukrajine i njegovim učincima na lanac opskrbe proizvodima ribarstva i akvakulture* – u planu za 2023.godinu planirani su ukupni rashodi u visini od 33,2 milijuna eura (od 24,9 milijuna eura iz Ribarskog fonda i 8,3 milijuna eura iz učešća RH). U projekciji plana za 2024. godinu planirani su rashodi od 6,6 milijuna eura od toga 4,97 milijuna eura iz Ribarskog fonda i 1,65 milijuna eura iz učešća RH.
* *Zaključak u vezi s mjerom potpore za pružanje izvanredne privremene potpore u okviru Europskog poljoprivrednog fonda za ruralni razvoj (EPFRR) kao odgovor na učinke invazije Rusije na Ukrajinu* – u planu za 2023. godinu planirani su rashodi u visini od 31,85 milijuna eura od toga 27,1 milijun eura iz Europskog polj. Fonda za ruralni razvoj.
* *Zaključak u vezi s mjerom potpore za kompenzaciju rasta cijena energenata u sektorima prerade poljoprivrednih proizvoda* – u planu za 2023. godinu planiran je iznos od 19.908.421 eura.
* *Zaključak o pomoći poljoprivrednim proizvođačima radi poremećaja na tržištu*- u 2023. godini planiran je iznos od 10.707.817 eura. Vrijednost programa je 13.272.281 eura međutim dio sredstava je planiran Izmjenama i dopunama Državnog proračuna za 2022. godinu.

**PRIJENOS SREDSTAVA IZ PRETHODNE I U SLJEDEĆU GODINU**

Ministarstvo poljoprivrede iz 2022. godine prenosi sredstva u 2023. godinu u visini od 12.339.568 eura, te isti iznos planira prenositi i u naredne dvije godine. Naime, u okviru ostalih prihoda za posebne namjene, vlastitih prihoda te pomoći EU Ministarstvo je ostvarilo višak prihoda nad rashodima, a neutrošeni dio sredstava planira se prenositi za daljnje financiranje aktivnosti za čiju se namjenu navedena sredstva i prikupljaju.

**UKUPNE I DOSPJELE OBVEZE**

|  |  |  |
| --- | --- | --- |
| Ministarstvo poljoprivrede | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 38.452.481 | 30.185.483 |
| Dospjele obveze | 452.466 | 673.520 |